
БАЧКА ПАЛАНКА
На основу Закључка Општинског већа Општине Бачка Паланка бр. III–464–15/2026 од 25. августа 2026. године, Комисија за грађевинско земљиште, објављује 

О Г Л А С

о спровођењу поступка јавног надметања (лицитације) 

за oтуђење неизграђеног грађевинског земљишта у јавној својини Општине Бачка Паланка и то:

1. катастарска  парцела  број  1005/4  К.О. Пивнице, уписана у Лист непокретности број 3516 К.О. Пивнице, земљиште у грађевинском подручју, потес Вашариште, површине 13628 м2, јавна својина Општине Бачка Паланка.
             Планом генералне регулације насеља Пивнице („Службени лист  Општине Бачка Паланка“ бр. 2/2022) предметна катастарска парцела број 1005/4, К.О. Пивнице се налази у оквиру грађевинског подручја насеља Пивнице у блоку 46.
Површина катастарска парцела број 1005/4  износи 13628 м².
Катастарска парцела број 1005/4  је према Планској документацији намењена  за радну зону-лака индустрија, мала привреда и складишта.
Катастарска парцела има излаз на јавну површину- са јужне стране у ширини од око 4,7 м и са северне стране на атарски пут. 

Ималац права на парцели : Општина Бачка Паланка.
Својина јавна. 

Урбанистички пројекат урадити за: 

• туристичко-спортско-рекреативне површине - фудбалски клуб-проширење, рибњак, фазанерију у блоку 41 и забавно рекреативни парк у блоку 7;

 • проширење школског комплекса у блоку 14 и доградњу; 

• предшколску установу у блоку 7;

 • све радне комплексе за које се , на основу Уредбе о утврђивању Листе пројеката за које је обавезна процена утицаја и Листе пројеката за које се може захтевати процена утицаја на животну средину, тражи израда процене утицаја на животну средину; 

• постојеће радне комплексе у случају промене намене и технолошког процеса производње, као и код изградње нових садржаја са повећањем капацитета;

 • свe нoвoплaнирaнe пoвршинe рaдних зoнa; 

• уређење и изградњу компатибилних садржаја у породичном становању;

 • уређење и изградњу новог верског објекта традиционалне конфесије као и за планирано проширење постојећег;

 • случајеве изградње чисто пословног и производног објекта, у оквиру зоне становања;

 • изградњу нових административних објеката и других јавних објеката из области социјалне и здравствене заштите, културе, образовања;

 • новопланирано вишепородично становање у зони центра,

 • уређење и изградњу новог комуналног објекта - ППОВ, пијаце, теретних терминала и сл.;

 • уређење и изградњу нове ССГ;
 РАДНА ЗОНА

Према Просторном плану општине Бачка Паланка на даљи развој насеља Пивнице превасходно ће утицати изградња радних зона, односно изградња објеката привреде, а посебно развој пољопривредних култура и њихова даља прерада и складиштење у објектима лоцираним у овим зонама. Планом је предвиђена и  производна делатност у оквиру насеља, јер је и она та од које у одређеној мери зависи економски, друштвени, па и просторни развој насеља.  

Просторна организација функције рада у Пивницама реализоваће се кроз два типа просторних јединица, постојећих и планираних:

· радне зоне

· појединачни радни садржаји.
Радне зоне

Постојеће радне зоне, конципиране као комплекси, налазе се на самом северозападном делу насеља у блоковима број 41, 45 и 46. Планом је предвиђено проширење радне зоне у блоку 46, док се остале задржавају у постојећим границама. Нова радна зона планирана је у блоку број 10, на простору где се у постојећем стању налази неуређена депонија комуналног отпада.

  Под радним зонама подразумевају се оне површине у просторној структури насеља које ће првенствено бити намењене производним активностима (прерада пољопривредних производа, производно оријентисани капацитети мале привреде, складишта, услужни сервиси). 

   Просторно-оранизациона структура радних зона условљена је техничко-технолошком и инфраструктурном повезаношћу појединих система, као и интензитетом и карактером њиховог утицаја на животну средину. Савремена концепција радних зона подразумева такође и обезбеђивање просторних услова за изградњу садржаја, као што су објекти друштвене исхране, заштите, одржавања хигијене, одмора и рекреације и сл. 

    Радна зона је првенствено намењена оним привредним активностима које због своје делатности (буке, издувних гасова, потреба и обима саобраћајних кретања, и сл.) не могу бити лоциране у оквиру зоне становања.
    У оквиру једног блока приоритетно би требало да се групишу предузећа која су међусобно технолошки повезана, која имају сличан могућ степен штетног утицаја на околину и имају сличне захтеве у погледу саобраћајног и другог опслужења. 

    За планиране радне зоне у блоковима број 10 и 46 овим Планом су дате новопланиране регулационе линије, па се даља изградња може вршити на основу урбанистичког пројекта. Северно од постојећег комплекса радне зоне у блоку 46 планирано је проширење границе грађевинског подручја у циљу комплексирања катастарских парцела истог власника и стварања услова за изградњу на истој.
    У случају да се укаже потреба за формирањем нових јавних површина потребно је, у складу са Законом и позитивним прописима, дати простор разрадити кроз план детаљне регулације.
На површини основне претежне намене земљишта, радне зоне и комплекси, дозвољена је изградња компатибилних намена:

1) пословање;

2) трговина;

3) угоститељство;

4) занатство и услуге;

5) станице за снабдевање горивом;

6) комунални објекти и површине (вашариште, кванташка и сточна пијаца);

7) теретни терминали.

Компатибилне намене у оквиру зоне, могу бити и 100% заступљене на појединачној грађевинској парцели у оквиру зоне и на њих се примењују правила за изградњу дефинисана за претежну намену земљишта у зони.

У оквиру постојећих и планираних површина дозвољена је изградња објеката чији ниво буке неће прећи граничне вредности индикатора буке, прописане Уредбом о индикаторима буке, граничним вредностима, методама за оцењивање индикатора буке, узнемиравања и штетних ефеката буке у животној средини.

Општи услови који би важили за ову зону су следећи:

· индекс заузетости грађевинске парцеле максимално 70% (под објектима  и под манипулативним површинама);

· за објекте у овој зони се мора обезбедити противпожарни пут око објеката, који не може бити ужи од 3,5m, за једносмерну комуникацију, односно 6 m за двосмерно кретање возила;
Уређење и изградњу вршити на основу услова из Плана и Урбанистичким пројектом за:

· све радне комплексе за које се (на основу Уредбе о утврђивању Листе пројеката за које је обавезна процена утицаја и Листе пројеката за које се може захтевати процена утицаја на животну средину) тражи израда процене утицаја на животну средину;

· за постојеће радне комплексе у случају промене намене и технолошког процеса производње, као и код изградње нових садржаја са повећањем  капацитета;

РАДНЕ ЗОНЕ 

Изградња објеката привредних делатности може се реализовати само на основу услова из овог Плана, тј. на основу услова из Урбанистичког пројекта ако је за планирану изградњу потребна израда Урбанистичког пројекта, који ће дефинисати урбанистичко решење и услове за изградњу објеката. При пројектовању и грађењу објеката придржавати се одредби техничких прописа и услова који конкретну област регулишу. 

На површини основне претежне намене земљишта, радне зоне и комплекси, дозвољена је изградња компатибилних намена:

1) пословање;

2) трговина;

3) угоститељство;

4) занатство и услуге;

5) станице за снабдевање горивом;

6) комунални објекти и површине (вашариште, кванташка и сточна пијаца);

7) теретни терминали.

Компатибилне намене у оквиру зоне, могу бити и 100% заступљене на појединачној грађевинској парцели у оквиру зоне и на њих се примењују правила за изградњу дефинисана за претежну намену земљишта у зони.

а) Врста и намена објекта

У оквиру грађевинске парцеле у радној зони-производне и складишне делатности дозвољена је изградња: пословних, производних и складишних објеката као и изградња у комбинацијама: пословно-производни објекат, пословно-складишни објекат, производно- складишни објекат или пословно-производно-складишни објекат.

У оквиру грађевинске парцеле у радној зони-услужне делатности дозвољена је изградња: пословних и мањих складишних објеката као и изградња у комбинацији-пословно складишни објекат. Дозвољена је изградња помоћних и економских објекта, гаража за путничко возило, гаража за теретно возило, и сл.

Објекти се могу градити као слободностојећи или објекти у низу, а све у зависности од техничко-технолошког процеса производње и задовољавања прописаних услова заштите.

У оквиру грађевинске парцеле у радној зони дозвољена је изградња породичног стамбеног објекта, односно једне стамбене јединице у оквиру пословног објекта.

Уз главне објекте на грађевинској парцели у радној зони дозвољена је изградња помоћних објеката: оставе, типске трансформаторске станице, ограда, бунари, водонепропусне бетонске септичке јаме (као прелазно решење) и сл.
У оквиру зоне радних садржаја није дозвољено лоцирање активности, односно изградња објеката и постројења која се због природе своје делатности, са аспекта заштите животне средине односно природних ресурса, налазе на Листи 1 Уредбе о утврђивању Листе пројеката за које је обавезна процена утицаја и Листе пројеката за које се може захтевати процена утицаја на животну средину („Службени гласник РС", бр. 114/08). 

У оквиру зоне радних садржаја није дозвољено лоцирање постројења у оквиру којег се обављају активности у којима је присутна или може бити присутна опасна материја у једнаким или већим количинама од прописаних (севесо постројење), као ни врсте активности и постројења за које се издаје интегрисана дозвола.
б) Услови за образовање грађевинске парцеле

Величина парцеле намењене изградњи привредних капацитета мора бити довољна да прими све садржаје који су условљени конкретним технолошким процесом, као и пратеће садржаје уз обезбеђивање дозвољеног индекса заузетости земљишта и индекса изграђености. Површина грађевинске парцеле износи минимално 800,0m2 са ширином уличног фронта минимално 20,0m.
в) Положај објеката у односу на регулацију и у односу на границе грађевинске парцеле

Грађевинска линија је дефинисана овим Планом. Појас земљишта који је на тај начин формиран, треба да послужи и да се уреди као заштитно зеленило. 

Организацију дворишта радног комплекса треба усмерити ка северној, односно западној страни. Са тим у вези, грађевинска линија од границе суседне парцеле са источне (односно јужне) стране је на 5,0m. Евентуално, дозвољена је удаљеност на минимално 1,0m под условом да су задовољени услови противпожарне заштите, тј. да је међусобни размак између објеката на две суседне парцеле већи од 4,0m, тј. већи од половине вишег објекта. Грађевинска линија од границе парцеле са западне (односно северне) стране је на 10,0m. Евентуално, дозвољена је удаљеност на минимално 6,0m ако је на грађевинској парцели  омогућен кружни ток саобраћаја.
г) Највећи дозвољени индекси заузетости

Максималан дозвољен индекс заузетости земљишта на грађевинској парцели у радној зони са платоима и саобраћајницама је 70 % (40% под објектима високоградње).
д) Највећа дозвољена спратност и висина објеката

У зависности од намене објеката произилази и њихова спратност. Објекти су спратности:

· пословни: макс. П + 2 + Пк (приземље+две етаже+поткровље).

· производни:
П, П+1, евентуално и више ако то захтева технолошки процес производње

· складишни: П, евентуално П+1

· економски: П.

Изградња помоћног објекта-остава дозвољена је максималне спратности П. Изградња породичног стамбеног објекта дозвољена је максималне спратности П+1.

ђ) Најмања дозвољена међусобна удаљеност објеката

Објекти могу да се граде као слободностојећи и у низу (у оквиру парцеле). 

Изградња објеката у низу (међусобна удаљеност објеката је 0,0m, тј. за ширину дилатације) може се дозволити ако то технолошки процес производње захтева и ако су задовољени услови противпожарне заштите.

Међусобни размак слободностојећих објеката је минимално половина висине вишег објекта с тим да међусобни размак не може бити мањи од 4,0m.
е) Услови за изградњу других објеката на истој грађевинској парцели

На грађевинској парцели радног комплекса поред главних и помоћних објеката дозвољена је изградња породичног стамбеног објекта са једном стамбеном јединицом, односно, дозвољена је изградња пословно-стамбеног објекта са једном стамбеном јединицом. Ако се у оквиру радног комплекса планира изградња породичног стамбеног објекта, при одређивању локације објекта на парцели водити рачуна да објекат буде у мирнијем делу дворишта са обезбеђењем одвојеног прилаза објекту, без укрштања са прилазом радном делу. Породични стамбени објекат је максималне спратности П+1. У оквиру овог објекта дозвољена је изградња простора за гаражирање возила корисника стамбеног простора.

Висина ограде којом се ограђује радни комплекс не може бити виша од h=2,2m. Ограда на регулационој линији и ограда на углу мора бити транспарентна односно комбинација зидане и транспарентне ограде. Транспарентна ограда се поставља на подзид висине максимално 0,2m, а код комбинације, зидани део ограде не може бити виши од 0,9m. Капије на регулационој линији се не могу отварати ван регулационе линије. Ограда, стубови ограде и капије морају бити на грађевинској парцели која се ограђује. Бочни и задњи део ограде може да се ограђује транспарентном оградом, комбинација зидане и транспарентне ограде и зиданом оградом до висине максимално 1,8m. Дозвољено је преграђивање функционалних целина у оквиру грађевинске парцеле уз услов да висина те ограде не може бити већа од висине спољне ограде и да је обезбеђена проточност саобраћаја.

Капије на регулационој линији се не могу отварати ван регулационе линије.

ж) Обезбеђивање приступа парцели и простора за паркирање возила

За сваку грађевинску парцелу у оквиру ове радне обезбедити колски и пешачки прилаз. Колски прилаз парцели је минималне ширине 3,5m са минималним унутрашњим радијусом кривине од 7,0m. Пешачки прилаз је минималне ширине 1,5m. У оквиру грађевинске парцеле саобраћајне површине могу да се граде под следећим условима:

· минимална ширина саобраћајнице је 3,5m са унутрашњим радијусом кривине 5,0m, односно 7,0m за потребе противпожарних услова или 12,0m где то захтевају габарити меродавног возила (тешко - теретно возило),

· за паркирање возила за сопствене потребе у оквиру грађевинске парцеле, а изван јавне саобраћајне површине, мора се обезбедити паркинг простор (за путничко возило мин. 2,5mх5,0m, за теретно возило минимално 3,5mх6,0m, односно у зависности од величине теретног возила),

· манипулативне платое пројектовати са једностраним нагибом и носивошћу за средње - тешко саобраћајно оптерећење,

· паркинг за бицикле изводити са обезбеђивањем стандардног модула за бицикле 1,9х0,7(0,5)m,

· пешачке стазе у комплексу радити као бетонске или применом елемената од бетона, минималне ширине од 1,5m.

· паркирање возила обезбедити на следећи начин: производни, магацински и индустријски објекат - једно ПМ/ на 200 м2 корисног простора; пословни објекти - једно ПМ на 70 м2 корисног простора; стамбени објекат - једно ПМ за један стан (или 1 гаража).

з) Заштита суседних објеката

Изградњом објеката на парцели, планираном делатношћу у оквиру парцеле не сме се нарушити животна средина.

Испади на објекту не могу прелазити грађевинску линију више од 1,2m и то на делу објекта вишем од 3,0m. Ако је хоризонтална пројекција испада већа од 1,2m онда се она поставља на грађевинску линију. Грађевински елементи на нивоу приземља према регулационој линији, могу прећи грађевинску линију (рачунајући од основног габарита објекта до хоризонталне пројекције испада) и то:

· транспарентне браварске конзолне надстрешнице у зони приземне етаже мање од 2,0m по целој ширини објекта с висином изнад 3,0m,

· платнене надстрешнице са масивном браварском конструкцијом мање од 1,0m од спољне ивице тротоара на висину изнад 3,0m,

· конзолне рекламе мање од 1,2m на висини изнад 3,0m.

Изградњом објеката уз источну (односно јужну) страну парцеле не сме се нарушити ваздушна линија суседне парцеле а одводња атмосферских падавина са кровних површина мора се решити у оквиру грађевинске парцеле на којој се гради објекат. Уз границу парцеле формирати по могућности ободне зелене површине које ће имати функцију изолације самог комплекса од околних суседних парцела. Овај зелени тампон (четинарско дрвеће, листопадно дрвеће или шибље) умањио би буку и задржао издувне гасове и прашину. Планирати ободно зеленило минималне ширине 5м.

Од укупне површине грађевинске парцеле зеленило мора да заузима минимално 30%.

Избор биљних врста одређује се према карактеристикама производње, карактеру и концентрацији штетних материја а такође њиховим еколошким, функционалним и декоративним својствима. Зеленилом треба да се обезбеди изолација админстративних објеката од производних (складишних) објеката, изолација пешачких токова као и заштита паркинг простора од утицаја сунца.

Нивелацијом саобраћајних површина одводњу атмосферских падавина решити у оквиру парцеле на којој се гради.

Услови за обнову и реконструкцију објеката

Обнова и реконструкција постојећих објеката може се дозволити под следећим условима:

· реконструкција постојећих објеката може се дозволити ако се извођењем радова на објекту неће нарушити услови дати овим Планом,

· ако грађевинска парцела својом изграђеношћу не задовољава услове из овог Плана реконструкцијом се не може дозволити доградња/надоградња постојећег објекта,

· адаптација, санација и инвестиционо одржавање постојећих објеката се може дозволити у оквиру намена датих овим Планом. 
Катастарскa парцелa број 1005/4 се налази у оквиру грађевинског подручја насеља Пивнице и намењенa je за :

- за радну зону-лака индустрија, мала привреда и складишта.
Урбанистички пројекат урадити за: 

свe нoвoплaнирaнe пoвршинe рaдних зoнa; 
Неизграђено грађевинско земљиште које се отуђује – катастарска парцела број 1005/4  К.О. Пивнице  је неуређено, отуђује се у виђеном стању и све трошкове радова на опремању и промени намене предметне парцеле сноси будући купац. 

 Почетна цена за отуђење неизграђеног грађевинског земљишта-катастарске парцеле  број  1005/4 К.О. Пивнице утврђена је од стране Републичког завода за  судска вештачења АД Нови Сад посл. бр. V-59/2025 од 10. децембра 2025. године и износи 38.200,00 евра. 
        Основни критеријум за избор најповољнијег понуђача је висина понуђене купопродајне цене изражене у еврима. Највише понуђена купопродајна цена ће се исплатити у динарској противвредности по средњем званичном курсу Народне банке Србије на дан уплате.  
 Гарантни износ је утврђен у износу од 10% од почетне купопродајне цене и за катастарску парцелу  број 1005/4  К.О. Пивнице  износи  3.820,00  евра.

Утврђена почетна цена представља најнижу цену отуђења неизграђеног грађевинског земљишта – катастарске парцеле број 1005/4  К.О. Пивнице. 
Учесници јавног надметања (лицитације) у обавези су да уплате гарантни износ у висини од 10 % од почетне купопродајне цене за отуђење неизграђеног грађевинског земљишта – катастарске  парцеле број  1005/4 К.О. Пивнице што износи 3.820,00 евра који се уплаћује у динарској противвредности по средњем званичном курсу Народне банке Србије на дан уплате на рачун Општине Бачка Паланка бр. 840–742152843–59, модел 97 са позивом на број 55–205-08304, са назнаком «за учешће на лицитацији». 

Износ уплаћеног гарантног износа се урачунава у цену предметне непокретности најповољнијем учеснику јавног надметања (лицитације), уколико остане при понуди и закључи уговор о отуђењу неизграђеног грађевинског земљишта. Купопродајна цена се уплаћује на дан закључења Уговора.
Неизграђено грађевинско земљиште – катастарска  парцела  број  1005/4  К.О. Пивнице  отуђује се у својину најповољнијег учесника јавног надметања (лицитације).

Уколико најповољнији учесник јавног надметања (лицитације) одустане од понуде учињене на јавном надметању (лицитацији) или својом кривицом не закључи уговор, губи право на враћање гарантног износа и у том случају поступак ће се поновити.

Трошкови закључења и солемнизације уговора, преноса права својине на неизграђеном грађевинском земљишту, трошкови пореза на пренос апсолутних права у законом утврђеном износу , трошкови спровођења уговора код РГЗ - Службе за катастар непокретности као и сви други трошкови који настану у вези са отуђењем предметне непокретности падају на терет најповољнијег учесника јавног надметања (лицитације) уколико остане при понуди и закључи уговор. 
 Учесницима јавног надметања (лицитације) чија понуда није прихваћена, односно који неизграђено грађевинско земљиште не добију у својину, вратиће се уплаћени гарантни износ у року од 7 (седам) дана од дана закључења поступка јавног надметања (лицитације).

Право учешћа на јавном надметању (лицитацији) имају сва правна и физичка лица.

Подносиоци неблаговремене и непотпуне пријаве неће моћи да учествују у поступку јавног надметања.
Уколико подносилац благовремене и потпуне пријаве не приступи јавном надметању, сматраће се да је одустао од пријаве. Поступак јавног надметања (лицитације) спровешће се и у случају да пристигне најмање једна благовремена и потпуна пријава, односно да у поступку отуђења неизграђеног грађевинског земљишта – катастарска  парцела  број  1005/4  К.О. Пивнице учествује један учесник лично или преко заступника, односно пуномоћника.
Пријаве за јавно надметање (лицитацију) се подносе у затвореним ковертама, са видљивом назнаком ко је подносилац пријаве, на адресу: Општина Бачка Паланка, Краља Петра I бр. 16, 21400 Бачка Паланка, са назнаком: «Комисији за грађевинско земљиште – отуђење неизграђеног грађевинског земљишта, кат. парц. бр. 1005/4  К.О. Пивнице - НЕ ОТВАРАЈ“  или непосредно на писарници Општине.
Пријава мора да садржи: 

-за физичка лица: име и презиме, пребивалиште, адресу, потпис и ЈМБГ подносиоца пријаве, лично име заступника, односно пуномоћника ако подносилац пријаве који је физичко лице не учествује лично у поступку, овлашћење за заступање оверено код јавног бележника уколико подносилац пријаве учествује у поступку преко заступника, односно пуномоћника, уверење о измирењу свих обавеза по основу изворних прихода Општине, неизграђено грађевинско земљиште за које се подноси пријава, изјаву о прихватању услова из јавног огласа и доказ о уплаћеном гарантном износу који је утврђен у висини од 10% од почетне цене, претходно уплаћен на текући рачун бр. 840–742152843–59, модел 97 са позивом на број 55–205-08304, са назнаком „за учешће на лицитацији“.

- за правна лица и предузетнике: назив, односно пословно име и седиште, потпис од стране овлашћеног лица и печат, овлашћење за заступање оверено код јавног бележника уколико подносилац пријаве учествује у поступку преко заступника, односно пуномоћника, оригинал извода из Регистра привредних субјеката не старији од 30 дана /потврду да је предузетник уписан у одговарајући регистар не старију од 30 дана,  потврду о пореском идентификационом броју (ПИБ), уверење о измирењу свих обавеза по основу изворних прихода Општине, неизграђено грађевинско земљиште за које се подноси пријава, изјаву о прихватању услова из јавног огласа и доказ о уплаћеном гарантном износу који је утврђен у висини од 10% од почетне цене, претходно уплаћен на текући рачун бр. 840–742152843–59, модел 97 са позивом на број 55–205-08304, са назнаком „за учешће на лицитацији“.

Неблаговремене и непотпуне пријаве неће се разматрати.

Оглас остаје отворен 30 дана од дана објављивања у дневном листу «Ало», листу «Недељне новине» и на званичном сајту Општине Бачка Паланка, односно у времену од 26. септембра  2026. године закључно са 26. октобром  2026. године.

Комплетан текст Огласа биће објављен на званичном сајту Општине Бачка Паланка. 
Отварање пријава и спровођење поступка јавног надметања (лицитације) обавиће се јавно у присуству чланова Комисије за грађевинско земљиште и заинтересованих учесника јавног надметања (лицитације) дана 29. октобра 2026. године ( четвртак ) са почетком у 15,00 часова  у просторијама Општине Бачка Паланка .
Лицитациони корак износи:

·  2.000,00 евра на укупно утврђену почетну цену за отуђење неизграђеног грађевинског земљишта - катастарска  парцела  број  1005/4  К.О. Пивнице


Све ближе информације могу се добити у Општини Бачка Паланка, у соби бр. 37 и бр. 38 или на тел. 021/210-1149 и 021/210-1150.

